Jawan | Shah Rukh Khan | Atlee Kumar | আসছে ‘জওয়ান’-এর টিজার

মুম্বই : অক্টোবরে নয়,জুনেই বড়পর্দায় আসছে শাহরুখ খানের(Shahrukh Khan) আগামী ছবি জওয়ান(Jawan)।সূত্রের খবর,এখনও শেষ হয়নি ছবির শ্যুটিং।কিং খানের(King Khan) এই অ্যাকশন এন্টারটেইনার ফিল্মে(Action Entertainer Film) ক্যামিও রোলে(Cameo Role) নজর কাড়তে চলেছে অল্লু অর্জুন(Allu Arjun)।খুব শীঘ্রই সেই শ্যুটিং সারবেন পুষ্পা(Pushpa) খ্যাত তারকা।অন্যদিকে পরিচালক অ্যাটলি কুমারের(Atlee Kumar) তত্বাবধানে পুরোদমে চলছে জওয়ান-এর পোস্ট প্রোডাকশন(Post Production)।কিছুদিন আগেই জল্পনা শোনা গিয়েছিল ঠিক সময়ে শেষ হবে না ছবির পোস্ট প্রোডাকশনের কাজ।এমনই আশঙ্কা করছেন জওয়ান-এর মুখ্য তারকা তথা প্রযোজক শাহরুখ খান।তাই অক্টোবরে ছবি মুক্তির সিদ্ধান্ত নিয়েছেন তিনি।তবে সদ্যই রেড চিলিজ এন্টারটেইনমেন্টের(Red Chilies Entertainment) অন্দরমহল থেকে মিলেছে জওয়ান নিয়ে লেটেস্ট আপডেট।জানা যাচ্ছে,২ জুনই বড়পর্দায় মুক্তি পাবে শাহরুখের নতুন প্যান ইন্ডিয়ান ফিল্ম(Pan Indian Film)।ইতিমধ্যেই নাকি তৈরি হয়ে গিয়েছে ছবির টিজার(Teaser)।যা মে মাসের প্রথম সপ্তাহেই প্রকাশ্যে আসবে সোশ্যাল মিডিয়ায়।জওয়ান-এর টিজার দিয়েই শুরু হবে ছবির প্রোমোশন।পরপর মুক্তি পাবে ছবির দুটি দুর্দান্ত গান।এবং তারপরই মুক্তি পাবে জওয়ান-এর মারকাটারি ট্রেলার(Trailer)। এমনটাই পরিকল্পনা করেছেন শাহরুখ এবং অ্যাটলি কুমার।

ছবিতে শাহরুখের নায়িকার চরিত্রে রয়েছেন নয়নতারা।ভিলেনের চরিত্রে দেখা যাবে বিজয় সেতুপতিকে।ছবিতে অভিনয় করেছেন সানায়া মালহোত্রা,প্রিয়মণি সহ বলিউড ও দক্ষিণী ইন্ডাস্ট্রির বহু তারকা।ক্যামিও রোলে থাকছেন বিজয় তলপতি এবং অল্লু অর্জুন।একটি গানে দেখা মিলবে দীপিকা পাডুকোনেরও।সব মিলিয়ে শাহরুখের জওয়ান যে জমজমাট হতে চলেছে তা কিন্তু ইতিমধ্যেই স্পষ্ট হয়ে গিয়েছে।