কবে মুক্তি পাচ্ছে ডাঙ্কি?

সম্প্রতি মুক্তি পেয়েছে শাহরুখ খানের দুটি সিনেমা। যথা পাঠান এবং জওয়ান। যার মধ্যে ‘পাঠান’ একটার পর একটা রেকর্ড ভাঙলেও বলিউডের প্রায় সমস্ত মাইলস্টোন ভেঙে দেয় জওয়ান। এর পর তাঁর সমস্ত তথা গোটা দেশের দর্শকেরা মুখিয়ে রয়েছে ‘ডাঙ্কি’ জন্য। বলিউড বাদশা শাহরুখের সুখের পালে যেন ঝড়ো হাওয়া বইছে।

বিশেষজ্ঞমহল মনে করছেন শাহরুখের এই নতুন সিনেমা ‘ডাঙ্কি’ চলতি বছরে মুক্তি পেতে নাও পারে। সেকারণে শাহরুখের অনুরাগীদের একাংশ ‘ডাঙ্কি’ সিনেমা নিয়ে বেশ চিন্তিত। সম্প্রতি একটি খবর শোনা যাচ্ছিল যে, ডাঙ্কির নাকি মুক্তির দিন বদলেছে। তবে নির্মাতারা জানিয়েছেন, এরকম কিছু হচ্ছে না। মুক্তির তারিখ নিয়ে ভুয়ো খবর ছড়ানো হচ্ছে।

আরও পড়ুন: ফের চা বাগানে বিপর্যয়, চিতাবাঘের হামলায় আহত ১

উল্লেখ্য, চলতি বছরের বড়দিনেই মুক্তি পাচ্ছে রাজকুমার হিরানি পরিচালিত ‘ডাঙ্কি’। শাহরুখ খানের সিনেমা মুক্তির তারিখ পিছাচ্ছে না। শুক্রবার রাতে সেই ব্যাপারে নিশ্চিত করেছেন ট্রেড অ্যানালিস্ট তরণ আদর্শ। তিনি আরও জানান যে, শিগগিরই নির্মাতারা সিনেমার টিজার প্রকাশ্যে আনবেন।

শোনাযাচ্ছিল ২২ ডিসেম্বর শাহরুখ খানের ‘ডাঙ্কি’ মুক্তি পাবে না। প্রভাসের ‘সালার’ সিনেমার সঙ্গে সংঘর্ষ এড়াতেই এমন সিদ্ধান্ত বলে জানানো হয়। তবে এই প্রথম নয়। এর আগেও ‘ডাঙ্কি’র মুক্তির তারিখ উঠেছিল শিরোনামে। এবার দেখার বিষয় কবে এই সিনেমার প্রথম ঝলক কেমন হয়. কারণ পাথর আর জওয়ান মুক্তির পর তিনি নিজে যেভাবে একটা বেঞ্চ মার্ক সেট করেছেন সেটা নিজেই ভাঙেন কি না।