Deepika Motherhood: এ বছরেই মা হবেন দীপিকা,জ্যোতিষীর ভবিষ্যৎবাণী

গতকাল অর্থাৎ বৃহস্পতিবার ছিল বলিউড হার্টথ্রব অভিনেত্রী দীপিকা পাড়ুকোন(Deepika Padukone) এর জন্মদিন। ‘পাঠান'(Pathan) ছবিতে ‘বেশরম রং'(Besharam Rong) গানে অভিনেত্রীর গেরুয়া রঙের বিকিনি(Saffron color bikini) সারাদেশে বিতর্কের ঝড় তুলেছে।শাহরুখ-দীপিকার(Shahrukh-Deepika) এই ছবি মুক্তি নিয়ে রাজনৈতিক রঙ ইতিমধ্যেই চড়েছে। সেন্সর বোর্ডে ছবির বেশ কয়েকটি জায়গায় কাঁচি পড়েছে।
দীপিকা পাড়ুকোন এখন সংবাদের শিরোনামে। এর মধ্যেই আবার নতুন করে গুঞ্জন উঠেছে দীপিকা নাকি খুব শীঘ্রই মা হতে চলেছেন। সংবাদ সূত্রের খবর মুম্বইয়ের একজন নামজাদা জ্যোতিষী যিনি নাকি দীপিকার খুব ভক্ত। সেই জ্যোতিষী দীপিকার কষ্টি বিচার করে জানিয়েছেন চলতি বছরের শেষের দিকে দীপিকা মা হতে চলেছেন(Astrologer Predicts Deepika’s motherhood)। আর তাতেই বলিপাড়া উত্তাল। দীপিকার ভক্ত অনুরাগীরা(Deepika’s fan-followers) এই খবরে যথেষ্ট উত্তেজিত। যদিও দীপিকা কিংবা তার স্বামী অভিনেতা রণবীর সিং(Ranveer Singh) এ ব্যাপারে মুখ খোলেননি। এমনকি অভিনেত্রীর ঘনিষ্ট মহলও এ প্রসঙ্গ জানিয়েছে, দীপিকা এখন নিজের কেরিয়ারেই বেশি মনোনিবেশ করছেন।

আরোও পড়ুন: Avatar Kantara Boxoffice: ‘কান্তারা’কে টেক্কা দিল ‘অবতার ২’

বলিউড নায়িকা দীপিকা পাড়ুকোন মা হতে চলেছেন এমন কানাঘুষো অতীতে অনেকবার শোনা গিয়েছিল। বছরখানেক আগে সোশ্যাল মিডিয়ায় একটি নিজের ছবি পোস্ট করে নায়িকা যেন সেই সুখবর-এর ইঙ্গিত দিয়েছিল বলে নেটিজেনদের ধারণা হয়েছিল। সালোয়ার কামিজ পরে হাসিমুখে নিচের দিকে তাকিয়ে আছেন এমন একটি ছবির সঙ্গে ক্যাপশনে লিখেছিলেন মাত্র একটি শব্দ ‘ফেব্রুয়ারি’। আর তাতেই দুয়ে-দুয়ে চার করে নিয়েছিলেন তাঁর ভক্ত-অনুরাগীরা। ছবিতে ২০ লক্ষ লাভ-ইমোজি পড়েছিল।

আরোও পড়ুন: Prabhas Sai Pallavi: বলিউডের ভাবি ‘সীতা’ দক্ষিণী ছবিতে আগে রোমান্স করবেন প্রভাসের সঙ্গে

দীর্ঘদিন চুটিয়ে প্রেম করার পর বলিউড যুগল দীপিকা পাড়ুকোন-রণবীর সিং ২০১৮ সালে গাঁটছড়া বেধেছেন। বিয়ের পর একাধিকবার দীপিকার মা হওয়ার গুঞ্জন শোনা গিয়েছিল। দীপিকার আগামী ছবি ‘পাঠান’। যা নিয়ে বিতর্ক এখন তুঙ্গে। শাহরুখ খানের সঙ্গে এই ছবিতে তিনি জুটি বেঁধেছেন। ছবিটি পরিচালনা করছেন সিদ্ধার্থ আনন্দ। এই ছবির অন্যান্য চরিত্রে দেখা যাবে ডিম্পল,কাপাডিয়া আশুতোষ রানা ও অন্যান্যদের। ছবিতে একটি ক্যামিও চরিত্রে দেখা যাবে সলমন খানকে। ছবি নিয়ে বিতর্ক পিছনে ফেলে দেখা যাক আগামী ২৫ জানুয়ারি ছবি মুক্তি পায় কি না!

বলিউডে উপার্জনের দিক থেকে অনেক নায়িকার চেয়ে এগিয়ে রয়েছেন দীপিকা। শুধু বড় পর্দা থেকে নয় ব্র্যান্ড এনডোর্সমেন্ট, প্রোডাকশন এবং অনেক কোম্পানিতে বিনিয়োগের মাধ্যমে দীপিকার মোটা টাকা আয় হয়। সাধারণত একটি ছবির জন্য দীপিকা ২০ থেকে ৩০ কোটি টাকা পর্যন্ত পারিশ্রমিক নিয়ে থাকেন। সোশ্যাল মিডিয়ায় দীপিকার প্রায় ৮০ মিলিয়ন ফলোয়ার রয়েছেন।