নাইটদের প্রথম ম্যাচের আগে কলকাতায় এলেন শাহরুখ

কলকাতা: শাহরুখ (Shahrukh Khan) এলেন কলকাতায় (Kolkata)। যেভাবে প্রতিবার আসেন। শাহরুখ আসেন, আবেগে ভাসে কল্লোলিনী। সেই একই দৃশ্য। গাড়িতে ওঠার সময় দর্শকদের উদ্দেশ্যে চুমু ছুড়ে দেওয়া বাদশা। আর সামনে ভক্তদের উন্মাদনা। মোবাইলে ছবি তোলার হিড়িক। নিরাপত্তারক্ষীদের ব্যস্ততা। চেনা ছবিগুলি দেখা গেল এদিনও। আর সঙ্গে শাহরুখ শাহরুখ চিৎকার। এদিন ২০২৪ আইপিএলে কলকাতা নাইট রাইডার্সের প্রথম খেলা। টিমকে তাতাতে তাই হাজির বলিউডের কিং খান। শাহরুখ আসা মানেই টিমে বাড়িতে অক্সিজেনের জোগাড় হওয়া। অনেক প্লেয়ারই সেকথা আগে স্বীকার করেছেন। এখন দেখার এদিন শাহরুখ ম্যাজিক কতটা কাজ করে।

এদিন সন্ধ্যায় কলকাতায় এলেন কলকাতা নাইট রাইডার্স এর মালিক ও বলিউডের সুপারস্টার শাহরুখ খান। কলকাতার ইডেনে নাইট রাইডার্স এর প্রথম খেলায় উপস্থিত থেকে নিজের টিমকে উৎসাহিত করবেন তিনি। আইপিএল ২০২৪ এ সানরাইজার্স হায়দরাবাদের বিরুদ্ধে প্রথম খেলা নাইটদের।

আরও পড়ুন: ‘ঘরের মাঠে’ শেষ ইনিংস খেলতে চান দীনেশ কার্তিক

মিচেল স্টার্ককে আইপিএলের নিলামে সবচেয়ে বেশি দামে কিনেছে কলকাতা নাইট রাইডার্স। অন্যদিকে রেসের ঘোড়া ঘরের ছেলে রিঙ্কু সিং। গ্যালারিতে থাকবেন মালিক শাহরুখ নিজে। এখন কে বেশি উষ্ণতা ছড়ায় সেদিকে নজর থাকবে দর্শকদের।