গম্ভীরকে কী বার্তা দিয়েছেন শাহরুখ?

কলকাতা:  শাহরুখ-গৌতম জুটি আবারও এক ফ্রেমে। এই জুটি অনেক সুখস্মৃতি দিয়েছে কেকেআর অনুরাগীদের। ২০১২ এবং ২০১৪ সালে গৌতম গম্ভীরের নেতৃত্বেই আইপিএল চ্যাম্পিয়ন হয়েছিল কলকাতা নাইট রাইডার্স। আবারও কি ফিরবে সেটা? ২০১১ সালে গৌত্ম গম্ভীর যখন কেকেআর-এর অধিনায়ক হয়ে এসেছিলেন তখন শাহরুখ যেটা বলেছিলেন ২০২৪-এ মেন্টর হিসেবে গম্ভীরের প্রত্যাবর্তনেও একই কথা বললেন, ‘দেখো এটা তোমার ফ্র্যাঞ্চাইজি, তুমি নিজের মতো করে ভাঙ্গো বা গড়ো-নিজের মতো করে দলটাকে তৈরি করো।’ বলা বাহুল্য এবারে কেকেআর-এর কামান থাকছে গৌতম গম্ভীরের হাতেই।

শাহরুখ প্রসঙ্গে গম্ভীর আরও বলেন, ‘একটা বিষয় স্পষ্ট করে দিতে চাই। আমি কেকেআরকে সফল করিনি। কেকেআর আমায় সফল করেছে। কেকেআরই আমাকে নেতা বানিয়েছে।‘

একইসঙ্গে গম্ভীর বলেন, ‘শাহরুখের থেকে আমি সততা এবং দৃঢ়তা শিখেছি। একইসঙ্গে শিখেছি কীভাবে সবার কাছে স্বচ্ছ থাকতে হয়। আমাকে সামলানো খুবই কঠিন। এত বছর ধরে আমাকে সহ্য করার জন্য শাহরুখ এবং বেঙ্কিকে অনেক ধন্যবাদ।’

অন্য খবর দেখতে ক্লিক করুন: