বক্স অফিসে ঝড় তুলে এবার কি অস্কারের দৌড়ে ‘জওয়ান’?

মুম্বই : বক্স অফিসে(Box Office) বাজিমাত করার পর এবার কি অস্কার প্রতিযোগীতায়(96th Oscars) স্থান করে নিতে চলেছে জওয়ান(Jawan)?এমনই জল্পনা উসকে দিলেন ছবির পরিচালক অ্যাটলি কুমার(Atlee Kumar)।সদ্যই একটি ইন্টারভিউতে পরিচালক জানিয়েছেন,জওয়ান এমন একটি ছবি যা গোটা দেশের মানুষের মন জয় করে নিয়েছে।বিদেশেও যথেষ্ঠ সাফল্য পেয়েছে শাহরুখের নতুন ছবি।তাই অতি অবশ্যই ভারত থেকে জওয়ান-কে অস্কারে পাঠানো উচিৎ।মাত্র ১২ দিনেই ছবির বক্স অফিস কালেকশন ৯০০ কোটির গণ্ডি পেরিয়েছে।খুব শীঘ্রই হয়তো ১০০০ কোটির ক্লাবেও জায়গা করে নেবে কিং খানের(King Khan) মাস এন্টারটেইনার ফিল্ম জওয়ান।কিন্তু সত্যিই কি শেষ পর্যন্ত অস্কারের দৌড়েও নাম লেখাতে চলেছে অ্যাটলির ছবি?তারই উত্তরের অপেক্ষায় দিন গুণছেন বাদশার ভক্তকূল।

২০২৩ এর অ্যাকাডেমি অ্যাওয়ার্ডসের(Academy Awards) মঞ্চে ট্রিপল আর-এর জয়জয়কারের পর আগামী বছর অস্কারেও কি ঝড় তুলবে জওয়ান(Jawan)?৯৬তম অস্কারের মঞ্চে দেখা যাবে শাহরুখ খানকে(Shahrukh Khan)? এমনই জল্পনা এখন ঘোরপাক খাচ্ছে টিনসেল টাউনের অন্দরমহলে। কারণ,পরিচালক অ্যাটলি কুমার(Atlee Kumar) সদ্যই একটি সংবাদ মাধ্যমকে দেওয়া ইন্টারভিউতে দাবি তুলেছেন,জওয়ান কে অস্কারের জন্য পাঠানো উচিৎ,কারণ মুক্তির পরই গোটা দেশের সাধারণ দর্শকের মন জয় করে নিয়েছে ছবি।জওয়ান-এর মাধ্যমে শাহরুখ খান ও ছবির নির্মাতারা দেশবাসীকে যে বার্তা দিয়েছেন তাকেও কুর্ণিশ জানিয়েছেন সকলেই।দেশের মতো বিদেশেও ছবির রোজগার রীতিমতো সারা ফেলেছে।জওয়ান কে যাতে অস্কার প্রতিযোগীতায় মনোনীত করা হয় সে নিয়ে ছবির মুখ্য তারকা তথা প্রযোজক শাহরুখ খানের সঙ্গে কথা বলবেন বলেও জানিয়েছেন অ্যাটলি কুমার।কিং খানের ভূয়সী প্রশংসাও করেছেন পরিচালক।

তিনি জানিয়েছেন,২০১৯ সালেই শাহরুখকে(Shahrukh Khan) জওয়ান ছবিতে অভিনয়ের প্রস্তাব দিয়েছিলেন। করোনা কালে জুম কলের মাধ্যমে ছবির গল্প শাহরুখ খানকে শোনান অ্যাটলি কুমার(Atlee Kumar)। ছবিতে কাজ করতে রাজি হয়ে যান বলিউড বাদশা(Bollywood Badsha)।দেশের কোভিড পরিস্থিতি স্বাভাবিক হওয়ার জন্যই অপেক্ষা করছিলেন তাঁরা।অবশেষে ২০২২ সালে ছবির শ্যুটিং শুরু হয়।ইতিমধ্যেই বক্সঅফিসে নতুন রেকর্ড গড়েছে জওয়ান(Jawan)।বড়পর্দায় মুক্তির পর ১২দিনে ৯০০কোটির গণ্ডি পার করেছে।খুব শীঘ্রই ১০০ কোটির ক্লাবেও জায়গা করে নেবে জওয়ান। আগামী দিনে বক্স অফিসের সব রেকর্ড ভেঙে দেওয়ার পাশাপাশি হয়তো অস্কারের দৌড়েও থাকবে জওয়ান।এমনটাই মনে করছেন পরিচালক অ্যাটলি কুমার।