বক্স অফিসে বড় টক্কর, শাহরুখের ‘ডাঙ্কি’র মুখোমুখি প্রভাসের ‘সালার’

মুম্বই: বক্স অফিসে কিন্তু এবার জোড় টেক্কার। এবার একই সঙ্গে মুক্তি পাবে দুটি বড় বাজেটের ছবি। হাড্ডাহাড্ডি লড়াই করবেন এবার শাহরুখ খান ও প্রভাস। একসঙ্গে বক্স অফিস কাঁপাবে প্রভাস এবং কিং খান।

এদিকে এই বছরেই ২২ ডিসেম্বর শাহরুখ খানের তৃতীয় ছবি অর্থাৎ ডাঙ্কি মুক্তি পেতে চলেছে। এই খবর আগেই মিলেছিল। তবে এবার কিন্তু সামনে আসছে ঠিক অন্য খবর। বড়দিনেই নাকি ছবি মুক্তির কথা ভাবছেন দক্ষিণী সুপারস্টার প্রভাস।

আরও পড়ুন: মা হলেন স্বরা, ২ দিন পর প্রকাশ্যে আনলেন ছবি

২০২৩ সালে পাঠান আর জওয়ান দিয়ে খেল দেখিয়েছেন শাহরুখ খান। দুটো ছবিই ১০০০ কোটির ঘর টপকে গেছে। যদিও জওয়ান এখনও রাজত্ব করছে বক্স অফিসে।ডাঙ্কির ক্ষেত্রে আয়ের রাস্তা বোধহয় এতটা মসৃণ হবে না। কারণ জানা যাচ্ছে, ডাঙ্কি মুখোমুখি হতে চলেছে প্রভাসের সালারে’র।