Film Festival: উদ্বোধনে থাকছেন অমিতাভ, শাহরুখ ১৫ ডিসেম্বর শুরু কলকাতা চলচ্চিত্র উৎসব

কলকাতা:আগামী ১৫ ডিসেম্বর থেকে শুরু হতে চলেছে ২৮ তম আন্তর্জাতিক কলকাতা চলচ্চিত্র উৎসব (KIFF)। ওইদিন বিকাল চারটেয় নেতাজি ইনডোর স্টেডিয়ামে (Netaji Inddor) অনুষ্ঠানিক সূচনা হবে এই ফেস্টিভালের। উদ্বোধনে উপস্থিত থাকবেন মুখ্যমন্ত্রী মমতা বন্দ্যোপাধ্যায় (Mamata Banerjee), অমিতাভ বচ্চন (Amitabh Bachhan), জয়া বচ্চন, রাজ্যপাল সিভি আনন্দ বোস, শাহরুখ খান (Shahrukh Khan), শত্রুঘ্ন সিনহা সহ অন্যান্য বিশিষ্টজনেরা। ৫৭ টি দেশের ১০৭৮টি সিনেমা থেকে বাছাই করে ৪২টি দেশের মোট ১৮৩টি সিনেমা প্রদর্শনীর জন্য মনোনীত করা হয়েছে।

তার মধ্যে ১৩০টি ফিচার ফিল্ম (Feature Film), ৫২টি শর্ট ও ডকুমেন্টারি সিনেমা (Documentary Movie)মনোনীত হয়েছে। চলচ্চিত্র উৎসব শহরের মোট ১০টি জায়গায় ১৪টি ক্যাটেগরিতে মোট ২৩১ টি শোতে দেখানো হবে। তার মধ্যে ৬৬ টি প্রতিযোগীতায় অংশ নিচ্ছে। আন্তর্জাতিক প্রতিযোগিতায় ১৪টি, জাতীয় প্রতিযোগীতায় ১৪ টি ,এশিয়ান শিলেক্ট এ ৮ টি,ছোট ফিল্ম ২০ টি ও ১০ ডকুমেন্টরি প্রতিযোগীতায় অংশ নিচ্ছে। এছাড়াও সিনেমা সংক্রান্ত বিষয়ে নানা আলোচনা পর্বের আয়োজন করা হয়েছে। অভিমান সিনেমা প্রদর্শনের মাধ্যমে শুরু হবে চলচ্চিত্র উৎসব। ক্রীড়া নির্ভর সিনেমা দেখানো হবে।

আরও পড়ুন: Qatar World Cup: আজ হ্যারি কেনদের পথের কাঁটা এমবাপে ঝড়

শনিবার চলচ্চিত্র উৎসবের লোগো (Logo) উদ্বোধন উপলক্ষ্যে শিশির মঞ্চে এক অনুষ্ঠানে একথা জানিয়েছেন আয়োজকরা। লোগো উদ্বোধন করেন মন্ত্রী অরূপ বিশ্বাস। শনিবারের অনুষ্ঠানে এছাড়াও উপস্থিত ছিলেন অভিনেতা প্রসেনজিৎ চট্টোপাধ্যায়, মন্ত্রী ইন্দ্রনীল সেন, বীরবাহা হাঁসদা, পরিচালক রাজ চক্রবর্তী সহ আরও কয়েকজন বিশিষ্টজন।

প্রকৃত অর্থে আন্তর্জাতিক চলচ্চিত্র উৎসব কেমন হতে পারে তা ২০১১ সালের পর দেখিয়ে দিয়েছেন মুখ্যমন্ত্রী মমতা বন্দ্যোপাধ্যায়। অনুষ্ঠানে নিজের বক্তব্যে দাবি করেন মন্ত্রী ইন্দ্রনীল সেন। আর মন্ত্রী বীরবাহা হাঁসদা জানান, আদিবাসী ও প্রান্তিক অংশের মানুষের ভাষা, সংস্কৃতিকে সামনে নিয়ে আসার জন্যই তিনি সিনেমায়  এসেছিলেন। মাননীয়া মুখ্যমন্ত্রী তাঁকে সেই সুযোগ দিয়েছেন। আর কলকাতা আন্তর্জাতিক চলচ্চিত্র উৎসবে আদিবাসী মানুষদের জন্যও সিনেমা প্রর্দর্শনের ব্যবস্থা থাকছে। তাই সকলের কাছে আবেদন, পিছিয়ে পড়া মানুষদের সঙ্গে থাকতে তাদের সিনেমা দেখুন।